C 498/46
DA
Den Europæiske Unions Tidende
30.12.2022
12. understreger samhørighedspolitikkens effektivitet, når det gælder om at imødegå krisen som følge af covid-19-pandemien, navnlig takket være de fleksibilitetsforanstaltninger, der blev indført i april 2020 (de to pakker vedrørende »investeringsinitiativet som reaktion på coronavirusset« (CRII));
13. mener dog, at det er afgørende at fastholde kursen for samhørighedspolitikken, når det gælder om at styrke den territoriale, økonomiske og sociale samhørighed i Europa.
En definition af begrebet »ikke skade samhørigheden« 14.
Det Europæiske Regionsudvalg ser muligheder i, at der i samhørighedsrapporten indføres et nyt begreb, som sigter mod at udvide samhørighedspolitikkens globale tilgang til enhver offentlig EU-politik, der har en territorial indvirkning;
15. understreger, at dette begreb er fuldstændigt i tråd med Det Europæiske Regionsudvalgs initiativ, der har til formål at vise samhørighedens økonomiske, sociale og territoriale rolle som en af Den Europæiske Unions grundlæggende værdier;
16. mener, at dette begreb kunne gøre det muligt for alle EU-politikker at tage hensyn til de forskellige regionale forhold i EU, øge deres effektivitet og forbedre synligheden af EU's indsats over for borgerne;
17. er imidlertid imod, at begrebet fortolkes alt for restriktivt, således at det kun finder anvendelse på de operationelle programmer og ikke engang på partnerskabsaftalerne.
Udvalget insisterer over for Kommissionen på, at dette princip om »ikke at skade samhørigheden« finder anvendelse på alle EU-politikker med henblik på at mindske den antisamhørigheds­ effekt, som nogle EU-politikker og -programmer har;
18. bakker især kraftigt op omkring det i samhørighedsrapporten omtalte behov for, at genopretnings- og resiliensfaciliteten fremmer samhørigheden i Europa;
19. anmoder medlemsstaterne og Kommissionen om, at samhørighedspolitikkens tilgang til flerniveauforvaltning og partnerskab direkte integreres i genopretnings- og resiliensfaciliteten og dens eventuelle efterfølger;
20. understreger endvidere, at der er behov for i højere grad at tilpasse og styrke synergierne mellem samhørigheds­ politikken og Horisont Europa med henblik på at fremme innovation i alle EU's regioner og dermed udvikle deres forsknings- og innovationskapacitet, hvilket gør det muligt for EU gennem investeringer at konkurrere på internationalt plan inden for regional topkvalitet og kan være en løsning på den udviklingsfælde, som mellemindkomstregioner kan falde i;
21. minder i den forbindelse om, at det er vigtigt at yde en særlig støtte til de mellemindkomstregioner, der er faldet i udviklingsfælden, enten ved at klassificere dem som mellemindkomstregioner eller ved at give dem lettere adgang til de territoriale samarbejdsinstrumenter på innovationsområdet;
22.
efterlyser en konsolidering af den tilgang, der bygger på intelligente specialiseringsstrategier, for at styrke konkurrenceevnen og innovationsøkosystemet på grundlag af stedbaserede strategier og et styrket territorialt samarbejde;
23. anmoder Kommissionen om at definere begrebet »ikke skade samhørigheden« og gøre det til en egentlig mekanisme til vurdering af EU-politikkernes indvirkning på samhørigheden i Europa.
Udvalget foreslår, at man medtager den proofing for landdistrikterne, der omtales i meddelelsen »En langsigtet vision for EU's landdistrikter«, i denne mekanisme for at tage hensyn til disse områders særpræg.
Udvalget anmoder Kommissionen om at udarbejde specifikke retningslinjer for en konkret indførelse af dette begreb, bl.a. ved hjælp af en retsakt efter høring af Det Europæiske Regionsudvalg.
Samhørighedspolitikken i centrum for en langsigtet europæisk strategi 24.
Det Europæiske Regionsudvalg minder om, at selv om samhørighedspolitikken står i centrum for gennemførelsen af den europæiske grønne pagt og den europæiske søjle for sociale rettigheder, er den ikke en del af en langsigtet europæisk strategi som sådan i modsætning til samhørighedspolitikken for perioden 2014-2020, der var direkte forbundet med gennemførelsen af Europa 2020-strategiens mål;